Eisini siga fleiri seg hava tað trupult við at hava tað stuttligt, um tey ikki eru rúsaði. Av teimum, sum velja at siga nei, uppliva fleiri, at tey mugu hava eina orsøk fyri og geva frágreiðing um, hví tey velja ikki at drekka. Boðskapurin við átakinum er greiður–tað er ok at siga nei. #RúsfríttSummar: Eitt online átak, har mann bjóðar ungdóminum av at royna eitt #RúsfríttSummar. RúsfríaBarrin hjá Liv Lívið er ein vognur, sum vit taka við okkum til ymisk tiltøk, festivalar og annað. Rúsfría barrin bjóðar rúsfrí alternativ til tað, ið ein annars kundi ynskt sær at drukkið á tiltakinum, og skumpar á tann hátt trýstið at drekka til viks.